
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๒
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันเสาร์ที่  14  ธันวาคม  พ.ศ. ๒๕๖๒
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. 
ก.  จงแสดงคำประณามและปฏิญญาของพระอนุรุทธาจารย์ทั้งบาลี และคำแปล
ข.  สัทธรรมมีกี่อย่าง  คืออะไรบ้าง  ให้แสดงความหมายด้วย ?

๒.  
ก.  ให้แสดงคาถา  (บาลี)  อกุศลจิต  ๑๒  พร้อมคำแปล ?

     
ข.  ให้แสดงความหมายของจิตดังต่อไปนี้  โลภมูลจิต  โทสมูลจิต  โมหมูลจิต  และอกุศลจิต
๓. จงแสดงบาลีและคำแปลในจิตดังไปนี้   
ก. โลภมูลจิตดวงที่  ๑ กับดวงที่  ๓                  ข. อเหตุกกริยาจิต  ๓
ค. มหาวิปากจิตดวงที่  ๒ กับดวงที่ ๗               ง. ปฐมฌานจิต  ๓
๔. ให้จำแนกจิต ๑๒๑  มาโดยชาติเภทนัย  และภูมิเภทนัย   
๕. ให้แสดงลักษณะ  ๔  ประการของเจตสิก  และยกหลักฐานบาลีแสดงให้เห็นด้วย  (ไม่ต้องแปล)
๖. 
ก. วิตกเจตสิก  
ประกอบได้ในจิตเท่าไร ?  
คืออะไรบ้าง ?


ข. วิจารเจตสิก  
ประกอบได้ในจิตเท่าไร  ?  
คืออะไรบ้าง ?


ค. อธิโมกข์เจตสิก  ประกอบได้ในจิตเท่าไร  ?  
คืออะไรบ้าง ?


ง. อหิริกเจตสิก  ประกอบได้ในจิตเท่าไร  ?  
คืออะไรบ้าง ?


จ. หิริเจตสิก
ประกอบได้ในจิตเท่าไร  ?  
คืออะไรบ้าง ?

๗.  จงแสดงสังคหนัยในจิตดังต่อไปนี้มาดูว่า มีเจตสิกประกอบได้เท่าไร คืออะไรบ้าง
     โลภมูลจิตดวงที่ ๒
โทสมูลจิตดวงที่ ๒
มหากุศลจิตดวงที่๓
รูปาวจรปฐมฌาณจิต ๓  
     โลกุตตรปฐมฌานจิต๘
๘.
ก. ให้แสดงคาถารูปปรมัตถ์ พร้อมคำแปล ?    

ข. ในรูป ๒๘  นั้น เมื่อจัดเป็นประเภทใหญ่ และประเภทเล็กแล้ว มีจำนวนเท่าไร คือ อะไรบ้าง
๙. ให้บอกความหมาย  พร้อมองค์ธรรมของรูปดังต่อไปนี้

ก. กัมมชรูป

ข.จิตตชรูป

ค. จักขุทสกกลาป
ง.ชีวิตนวกกลาป

จ. กายวิญญัติลหุตาทิทวาทสกกลาป
๑๐. 
ก. ให้แสดงความแตกต่างกันระหว่างสอุปาทิเสสนิพพาน  และอนุปาทิเสสนิพพาน แล้วจำแนกนิพพานทั้ง  ๒  อย่างนี้โดยบุคคล
       
ข. คำว่า “อุปาทิ”  ที่มีในบทว่า สอุปาทิเสสนิพพานนั้น องค์ธรรมได้แก่อะไร จัดเป็นขันธ์ได้เท่าไร ?

       
ค. พระนิพพาน เมื่อว่าโดยอาการที่เป็นอยู่แล้ว มีกี่อย่าง คืออะไรบ้าง แสดงความหมายด้วย
----------------------------------------------
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๖๒
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  15 ธันวาคม  พ.ศ. ๒๕๖๒
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
๑.  สรุปความว่า ธรรมชาติของจิตนั้น มีอยู่กี่ประการ คืออะไรบ้าง ?

ตอบ  
ธรรมชาติของจิตเมื่อว่าโดยสรุปแล้ว  มี  ๓  อย่างคือ

๑.  มีการรับอารมณ์อยู่เสมอ

๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ

๓.  ทำให้สิ่งที่มีชีวิตและไม่มีชีวิตวิจิตรพิสดาร
2.
ก.  เจตสิกที่ประกอบในอกุศลจิตได้ทั้งหมดนั้น  มีจำนวนเท่าใด  คืออะไรบ้าง
ข.  ในอเหตุกจิต  ๑๘  ดวงนั้น  จิตดวงไหนมีเจตสิกประกอบมากที่สุด  และดวงไหนมีเจตสิกประกอบน้อยที่สุด
ตอบ
ก.  มีจำนวน  ๑๔  ดวง  คือ  สัพพจิตตสาธารณเจตสิก ๗  วิตกเจตสิก  วิจารเจตสิก  วิริยเจตสิก  โมจตุกเจตสิก ๔
ข.  ในอเหตุกจิต  ๑๘  ดวงนั้น  
จิตดวงที่มีเจตสิกประกอบมากที่สุด  
คือ  หสิตุปปาทจิต ๑
และจิตดวงที่มีเจตสิกประกอบน้อยที่สุด  
คือ  ทวิปัญจวิญญาณจิต ๑๐
๓. 
ก. คำว่า  “อนิยตโยคี”  หมายความว่าอย่างไร  มีจำนวนเท่าไรคืออะไรบ้าง ?

ข. อกุศลเจตสิกที่ประกอบกับสัมปยุตตจิต ไม่ประกอบกับวิปปยุตตจิตนั้น  มีเท่าไร ?  

คืออะไรบ้าง ?

ตอบ
ก. คำว่า “อนิยตโยคี” หมายความว่า  เจตสิกที่ประกอบไม่แน่นอน  มี ๑๑ ดวงคือ  มานะ  อิสสา  มัจฉริยะ  
กุกกุจจะ  ถินะ  มิทธะ  วิรตี ๓ อัปปมัญญา ๒

ข. มี ๖ ดวงคือ  ทิฏฐิเจตสิก ๑  โทจตุกเจตสิก ๔  วิจิกิจฉาเจตสิก ๑
๔.  
ก. สุขุมรูปหมายความว่าอย่างไร  มีเท่าไร  คืออะไรบ้าง ?

     
ข. จงแสดงอุตุชรูปมี  ๔  อย่างมาดู
ตอบ
ก.  สุขุมรูป  หมายความว่า  รูปละเอียด  หมายถึง  รูปที่ไม่ปรากฎชัด  มี  ๑๖  ได้แก่  อาโป ๑  
ภาวรูป ๒  หทยรูป ๑  ชีวิตรูป ๑  อาหารรูป ๑  ปริจเฉทรูป ๑  วิญญัติรูป ๒  วิการรูป ๓  ลักขณรูป ๔

ข.  อุตุชรูปมี  ๔  อย่างคือ
      ๑.  กัมมปัจจยอุตุชรูป
รูปที่เกิดจากอุตุที่มีกรรมเป็นสมุฏฐาน
      ๒. จิตตปัจจยอุตุชรูป

รูปที่เกิดจากอุตุที่มีจิตเป็นสมุฏฐาน
      ๓. อุตุปัจจยอุตุชรูป

รูปที่เกิดจากอุตุที่มีอุตุเป็นสมุฏฐาน
      ๔. อาหารปัจจยอุตุชรูป
รูปที่เกิดจากอุตุที่มีอาหารเป็นสมุฏฐาน
๕. ให้แปลความหมายในคำดังต่อไปนี้  โดยสังเขป
ปทํ,  อจฺจุตํ,  อจฺจนฺตํ,  อสงฺขตํ,  อนุตฺตรํ
ตอบ
แปลความหมายในคำดังต่อไปนี้  คือ

ปทํ
   แปลว่า
ส่วนหนึ่ง

อจฺจุตํ
   แปลว่า
เป็นธรรมที่ไม่ตาย

อจฺจนฺตํ
   แปลว่า
เป็นธรรมที่ก้าวล่วงขันธ์ ๕

อสงฺขตํ
   แปลว่า
เป็นธรรมที่ไม่ถูกปรุงแต่ง

อนุตฺตรํ
   แปลว่า
เป็นธรรมที่ประเสริฐ
----------------------------------------------

กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๒
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันเสาร์ที่  14   ธันวาคม  พ.ศ. ๒๕๖๒
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. 
ก.  จงแสดงคำประณามและปฏิญญาของพระอนุรุทธาจารย์ทั้งบาลี และคำแปล
ข.  สัทธรรมมีกี่อย่าง  คืออะไรบ้าง  ให้แสดงความหมายด้วย ?

ตอบ
ก.  แสดงคำประณามและปฏิญญาของพระอนุรุทธาจารย์



สมฺมาสมฺพุทฺธมตุลํ
สสทฺธมฺมคณุตฺตมํ



อภิวาทิย ภาสิสฺสํ

อภิธมฺมตฺถสงฺคหํ
         ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเอง ไม่มีผู้เปรียบปาน พร้อมด้วยพระสัทธรรมและคณะพระอริยสงฆ์เจ้าทั้งหลาย ซึ่งเป็นผู้อุดมแล้ว จักแต่งคัมภีร์ที่มีนามอภิธัมมัตถสังคหะต่อไป
ข. สัทธรรมมี  ๓  อย่าง  คือ

๑. ปริยัติสัทธรรม  ได้แก่   พระบาลี  และอรรถกถา

๒. ปฏิบัติสัทธรรม ได้แก่   การรักษาศีล  การถือธุดงค์  การเจริญสมถกรรมฐานและวิปัสสนากรรมฐาน

๓. ปฏิเวธสัทธรรม  ได้แก่   มรรค  ผล  นิพพาน  ฌาน  อภิญญา

๒.  
ก.  ให้แสดงคาถา  (บาลี)  อกุศลจิต  ๑๒  พร้อมคำแปล ?

     
ข.  ให้แสดงความหมายของจิตดังต่อไปนี้  โลภมูลจิต  โทสมูลจิต  โมหมูลจิต  และอกุศลจิต
ตอบ
ก.  แสดงคาถา  (บาลี)  อกุศลจิต  ๑๒  พร้อมคำแปล



อฏฺฐฃธา  โลภมูลานิ
โทสมูลานิ  จ  ทฺวิธา



โมหมูลานิ  จ  เทฺวติ
ทฺวาทสากุสลา สิยํฃ

โลภมูลจิต ๘  โทสมูลจิต ๒  โมหมูลจิต ๒  รวมจิต ๑๒  ดวงนี้  เป็นอกุศลจิต
ข.  โลภมูลจิต  หมายความว่า
จิตที่เกิดขึ้นโดยมีโลภเจตสิกเป็นมูลเป็นประธาน
     โทสมูลจิต  หมายความว่า  
จิตที่เกิดขึ้นโดยมีโทสเจตสิกเป็นมูลเป็นประธาน
     โมหมูลจิต  หมายความว่า  
จิตที่เกิดขึ้นโดยมีโมหเจตสิกเป็นมูลเป็นประธาน
     อกุศลจิต    หมายความว่า  
จิตที่มีโทษและให้ผลตรงกันข้ามกับกุศลจิตหรือเป็นจิตที่ประกอบกับอกุศลเจตสิก
๓. จงแสดงบาลีและคำแปลในจิตดังไปนี้   
ก. โลภมูลจิตดวงที่  ๑ กับดวงที่  ๓                  ข. อเหตุกกริยาจิต  ๓
ค. มหาวิปากจิตดวงที่  ๒ กับดวงที่ ๗               ง. ปฐมฌานจิต  ๓
ตอบ
แสดงบาลีคำแปลในจิตดังไปนี้
ก. โลภมูลจิตดวงที่  ๑   โสมนสฺสสหคตํ ทิฏฺฐฃิคตสมฺปยุตฺตํ อสงฺขาริกํ  จิตที่เกิดขึ้นโดยไม่มีการชักชวน พร้อมด้วยความดีใจ ประกอบด้วยความเห็นผิด
    
โลภมูลจิตดวงที่  ๓    โสมนสฺสสหคตํ ทิฏฺฐฃิคตวิปฺปยุตฺตํ อสงฺขาริกํ  จิตที่เกิดขึ้นโดยไม่มีการชักชวน พร้อมด้วยความดีใจ ไม่ประกอบด้วยความเห็นผิด
ข. อเหตุกกริยาจิต  ๓ ดวงคือ
     
๑. อุเปกฺขาสหคตํ ปญฺจทฺวาราวชฺชนจิตฺตํ จิตที่พิจารณาอารมณ์ทางปัญจทวารที่ดีและไม่ดี เกิดขึ้นพร้อมด้วยความเฉยๆ
     
๒. อุเปกฺขาสหคตํ มโนทฺวาราวชฺชนจิตฺตํ จิตที่พิจารณาอารมณ์ทางมโนทวารที่ดีและไม่ดี เกิดขึ้นพร้อมด้วยความเฉยๆ
     
๓. โสมนสฺสสหคตํ  หสิตุปฺปาทจิตฺตํ   จิตที่ทำให้เกิดการยิ้มของพระอรหันต์ เกิดขึ้นพร้อมด้วยความดีใจ
ค. มหาวิปากจิตดวงที่  ๒  โสมนสฺสสหคตํ ญฃาณสมฺปยุตฺตํ สสงฺขาริกํ  จิตที่เกิดขึ้นโดยมีการชักชวน พร้อมด้วยความดีใจ ประกอบด้วยปัญญา
    
มหาวิปากจิตดวงที่ ๗   อุเปกฺขาสหคตํ ญฃาณวิปฺปยุตฺตํ อสงฺขาริกํ  จิตที่เกิดขึ้นโดยไม่มีการชักชวน พร้อมด้วยความเฉยๆ ประกอบด้วยปัญญา     
ง. ปฐมฌานจิต  ๓  วิตกฺกวิจารปีติสุขเอกคฺคตาสหิตํ  ปฐฃมชฺฌาน กุสลจิตฺตํ  วิปากจิตฺตํ  กฺริยจิตฺตํ 
ปฐมฌานกุศลจิต ๑ วิปากจิต ๑ กริยาจิต ๑ ที่เกิดพร้อมด้วยองค์ฌาน ๕ คือ วิตก วิจาร ปีติ สุข เอกัคคตา
๔. ให้จำแนกจิต ๑๒๑  มาโดยชาติเภทนัย  และภูมิเภทนัย   
ตอบ
จำแนกจิต  ๑๒๑  โดยชาติเภทนัย  และภูมิเภทนัย
                            จำแนกจิตโดยชาติมี  ๔  ชาติ  คือ
๑. อกุศลชาติ  มี ๑๒   ดวงคือ  โลภมูลจิต ๘  โทสมูลจิต ๒  โมหมูลจิต ๒
๒. กุศลชาติ  มี  ๓๗   ดวงคือ   มหากุศลจิต ๘  รูปาวจรกุศลจิต ๕  อรูปาวจรกุศลจิต ๔  มรรคจิต ๒๐
๓. วิปากชาติ  มี  ๕๒  ดวงคือ  อกุศลวิปากจิต ๗  อเหตุกกุศลวิปากจิต ๘  มหาวิปากจิต ๘ รูปาวจรวิปากจิต ๕   
 


       อรูปาวจรวิปากจิต ๔  ผลจิต  ๒๐
๔.  กริยาชาติ  มี  ๒๐  ดวงคือ อเหตุกกริยาจิต ๓ มหากริยาจิต ๘  รูปาวจรกริยาจิต ๕  อรูปาวจรกริยาจิต ๔
                                             จำแนกจิตโดยภูมิมี ๔  คือ
๑.  กามภูมิ  มี ๕๔  ดวงคือ  อกุศลจิต  ๑๒  อเหตุกจิต ๑๘  กามาวจรโสภณจิต  ๒๔
๒.  รูปภูมิ  มี  ๑๕  ดวงคือ  รูปาวจรกุศลจิต ๕  รูปาวจรวิปากจิต  ๕  รูปาวจรกริยาจิต ๕
๓.  อรูปภูมิ  มี  ๑๒  ดวงคือ  อรูปาวจรกุศลจิต ๔  อรูปาวจรวิปากจิต  ๔  อรูปาวจรกริยาจิต ๔
๔.  โลกุตตรภูมิ  มี  ๔๐  ดวงคือ  มรรคจิต ๒๐  ผลจิต ๒๐

๕. ให้แสดงลักษณะ  ๔  ประการของเจตสิก  และยกหลักฐานบาลีแสดงให้เห็นด้วย  (ไม่ต้องแปล)
ตอบ
ลักษณะ  ๔  ประการของเจตสิก
๑.  เอกุปปาทะ  
เจตสิกนี้เกิดพร้อมกับจิตเสมอ  หมายความว่า  เมื่อจิตเกิด  เจตสิกก็เกิดขึ้นด้วยกัน
จะว่าจิตเกิดก่อน  เจตสิกเกิดทีหลัง  หรือเจตสิกเกิดก่อนจิตเกิดทีหลังนั้นไม่ได้
๒.  เอกนิโรธะ
ในทำนองเดียวกันนั้น  เมื่อจิตดับ  เจตสิกก็ดับด้วยกัน  ไม่มีใครดับก่อนหรือดับทีหลัง
๓.  เอกาลัมพนะ
 อารมณ์ที่เจตสิกเข้าไปรับอยู่นั้น  ก็เป็นอารมณ์เดียวกันกับที่จิตเข้าไปรับนั้นเอง  เช่น  จิตรับอารมณ์สีขาว  เจตสิกก็รับสีขาวด้วย  จิตรับอารมณ์สีดำ  เจตสิกก็รับสีดำด้วย  ดังนี้เป็นต้น
๔.  เอกวัตถุกะ
ที่อาศัยเกิดของเจตสิก  ก็เป็นชนิดเดียวกันกับที่อาศัยเกิดของจิต  เช่น  จิตอาศัยตาเกิด  เจตสิกก็อาศัยตาเกิดด้วย  จิตอาศัยหูเกิด  เจตสิกก็อาศัยหูเกิดด้วย  จิตอาศัยหัวใจเกิด  เจตสิกก็อาศัยหัวใจเกิดด้วย  ดังนี้

ดังมีหลักฐานบาลีแสดงว่า



เอกุปฺปาทนิโรธา  จ

เอกาลมฺพนวตฺถุกา



เจโตยุตฺตา  ทฺวิปญฺาส

ธมฺมา  เจตสิกา  มตา
๖. 
ก. วิตกเจตสิก  
ประกอบได้ในจิตเท่าไร ?  
คืออะไรบ้าง ?


ข. วิจารเจตสิก  
ประกอบได้ในจิตเท่าไร  ?  
คืออะไรบ้าง ?


ค. อธิโมกข์เจตสิก  ประกอบได้ในจิตเท่าไร  ?  
คืออะไรบ้าง ?


ง. อหิริกเจตสิก  ประกอบได้ในจิตเท่าไร  ?  
คืออะไรบ้าง ?


จ. หิริเจตสิก
ประกอบได้ในจิตเท่าไร  ?  
คืออะไรบ้าง ?

ตอบ
ก. วิตกเจตสิก ประกอบได้ในจิต ๕๕ ดวงคือกามจิต ๔๔ (เว้นทวิปัญจวิญญาณจิต ๑๐) ปฐมฌานจิต ๑๑  

ข. วิจารเจตสิก  ประกอบได้ในจิต ๖๖ ดวงคือ กามจิต  ๔๔  (เว้นทวิปัญจวิญญาณจิต ๑๐) ปฐมฌานจิต ๑๑  
ทุติยฌานจิต ๑๑

ค. อธิโมกข์เจตสิก  ประกอบได้ในจิต  ๑๑๐  ดวงคือ  กามจิต  ๔๓ (เว้นทวิปัญจวิญญาณจิต ๑๐,วิจิกิจฉาสัมปยุตตจิต ๑ )  มหัคคตจิต ๒๗  โลกุตตรจิต ๔๐

ง. อหิริกเจตสิก   ประกอบได้ในอกุศลจิต ๑๒  ทั้งหมด

จ. หิริเจตสิก  ประกอบได้ในโสภณจิต  ๕๙  หรือ ๙๑  ดวง
๗.  จงแสดงสังคหนัยในจิตดังต่อไปนี้มาดูว่า มีเจตสิกประกอบได้เท่าไร คืออะไรบ้าง
     โลภมูลจิตดวงที่ ๒
โทสมูลจิตดวงที่ ๒
มหากุศลจิตดวงที่๓
รูปาวจรปฐมฌาณจิต ๓  
     โลกุตตรปฐมฌานจิต๘
ตอบ
โลภมูลจิตดวงที่ ๒ มีเจตสิกประกอบได้ ๒๑ ดวง คือ อัญญสมานเจตสิก ๑๓  โมจตุกเจตสิก ๔  
โลภเจตสิก ๑  ทิฏฐิเจตสิก ๑  ถิทุกเจตสิก ๒

โทสมูลจิตดวงที่ ๒  มีเจตสิกประกอบได้ ๒๒ ดวง คือ อัญญสมานเจตสิก ๑๒ (เว้นปีติเจตสิก ๑)
โมจตุกเจตสิก ๔   โทจตุกเจตสิก ๔   ถิทุกเจตสิก ๒

มหากุศลจิตดวงที่ ๓  มีเจตสิกประกอบได้ ๓๗ ดวง  คือ  อัญญสมานเจตสิก ๑๓    โสภณเจตสิก ๒๔ 
 (เว้นปัญญาเจตสิก ๑)
        
รูปาวจรปฐมฌาณจิต ๓  มีเจตสิกประกอบได้ ๓๕ ดวง  คือ  อัญญสมานเจตสิก ๑๓    โสภณเจตสิก ๒๒ 
 (เว้นวิรตีเจตสิก ๓)

โลกุตตรปฐมฌานจิต ๘     มีเจตสิกประกอบได้ ๓๖ ดวง  คือ  อัญญสมานเจตสิก ๑๓   โสภณเจตสิก ๒๓ 
(เว้นอัปปมัญญาเจตสิก 2)
๘.
ก. ให้แสดงคาถารูปปรมัตถ์ พร้อมคำแปล ?    

ข. ในรูป ๒๘  นั้น เมื่อจัดเป็นประเภทใหญ่ และประเภทเล็กแล้ว มีจำนวนเท่าไร คือ อะไรบ้าง
ตอบ
ก. คาถารูปปรมัตถ์ พร้อมคำแปล 
                   สมุทฺเทสา  วิภาคา จ  
สมุฎฺฐฃานา  กลาปโต
                   ปวตฺติกฺกมโต เจติ  
ปญฺจธา ตตฺถ สงฺคโห
        
การแสดงสงเคราะห์รูปในรูปปริจเฉทนี้ พระอนุรุทธาจารย์แสดงเป็น ๕ นัย คือ
๑. รูปสมุทเทสนัย    
การแสดงรูปโดยสังเขป
๒. รูปวิภาคนัย        
การจำแนกรูปโดยพิสดาร
๓. รูปสมุฎฐานนัย    
การแสดงสมุฎฐานของรูป
๔. รูปกลาปนัย         
การแสดงรูปที่เกิดขึ้นเป็นหมวดๆ
๕. รูปปวัตติกมนัย     
การแสดงความเกิดขึ้นพร้อมด้วยความดับของรูปตามลำดับ
ข. ประเภทใหญ่มี ๒ คือ  ๑. นิปผันนรูป ๑๘ 
๒. อนิปผันนรูป ๑๐
     
ประเภทเล็กมี ๑๑ คือ  
๑. มหาภูตรูป ๔            ๒. ปสาทรูป  ๕               ๓. วิสยรูป ๗ หรือ ๔

๔. ภาวรูป ๒                ๕. หทยรูป ๑                  ๖. ชีวิตรูป ๑
                                     
๗. อาหารรูป  ๑

๘. ปริจเฉทรูป  ๑
๙. วิญญัติรูป  ๒
                                     
๑๐. วิการรูป ๕ หรือ ๓  
๑๑.  ลักขณรูป ๔
๙. ให้บอกความหมาย  พร้อมองค์ธรรมของรูปดังต่อไปนี้

ก. กัมมชรูป

ข.จิตตชรูป

ค. จักขุทสกกลาป
ง.ชีวิตนวกกลาป

จ. กายวิญญัติลหุตาทิทวาทสกกลาป
ตอบ
ก. กัมมชรูป  หมายความว่า รูปที่เกิดจากกรรมมี ๑๘  องค์ธรรมได้แก่ปสาทรูป ๕ ภาวรูป ๒ หทยรูป ๑  ชีวิตรูป ๑  อวินิพโภครูป ๘ ปริจเฉทรูป ๑

ข. จิตตชรูป  หมายความว่า  รูปที่เกิดจากจิตมี ๑๕  องค์ธรรมได้แก่วิญญัติรูป ๒ สัททรูป ๑  วิการรูป ๓  อวินิพโภครูป ๘  ปริจเฉทรูป ๑

ค. จักขุทสกกลาป  หมายถึง  กลาปที่มีจำนวนรูป ๑๐  มีจักขุปสาทเป็นประธาน องค์ธรรมได้แก่ อวินิพโภครูป  ๘  ชีวิตรูป ๑  จักขุปสาท ๑

ง. ชีวิตนวกกลาป  หมายถึง กลาปที่มีจำนวนรูป ๙ มีชีวิตรูปเป็นประธานองค์ธรรมได้แก่ อวินิพโภครูป ๘ ชีวิตรูป ๑

จ. กายวิญญัติลหุตาทิทวาทสกกลาป  หมายถึง  กลาปที่มีจำนวนรูป ๑๒ องค์ธรรม  ได้แก่  อวินิพโภครูป ๘ 
กายวิญญัติรูป ๑  วิการรูป ๓
๑๐. 
ก. ให้แสดงความแตกต่างกันระหว่างสอุปาทิเสสนิพพาน  และอนุปาทิเสสนิพพาน แล้วจำแนกนิพพานทั้ง  ๒  อย่างนี้โดยบุคคล
       
ข. คำว่า “อุปาทิ”  ที่มีในบทว่า สอุปาทิเสสนิพพานนั้น องค์ธรรมได้แก่อะไร จัดเป็นขันธ์ได้เท่าไร ?

       
ค. พระนิพพาน เมื่อว่าโดยอาการที่เป็นอยู่แล้ว มีกี่อย่าง คืออะไรบ้าง แสดงความหมายด้วย
ตอบ
ก. แสดงความแตกต่างกันระหว่างสอุปาทิเสสนิพพาน  และอนุปาทิเสสนิพพาน  ดังต่อไปนี้

สอุปาทิเสสนิพพาน  หมายความว่า  นิพพานที่เป็นไปกับขันธ์  ๕  คือ  วิบากและกัมมชรูป  ที่เหลือจากกิเลสทั้งหลาย  ว่าโดยบุคคลได้แก่  นิพพานของพระอรหันต์ที่มีชีวิตอยู่

อนุปาทิเสสนิพพาน  หมายความว่า  นิพพานที่ไม่มีขันธ์  ๕  คือ  วิบากและกัมมชรูปเหลืออยู่ ว่าโดยบุคคลได้แก่  นิพพานของพระอรหันต์ที่ปรินิพพานแล้ว
ข. องค์ธรรมได้แก่  วิบาก  และกัมมชรูป  จัดเป็นขันธ์ได้ขันธ์  ๕
ค. เมื่อว่าโดยอาการที่เป็นอยู่แล้ว  มี  ๓  คือ

๑.  สุญญตนิพพาน  หมายความว่า  ความเป็นอยู่ของพระนิพพานนั้นสูญสิ้นจากกิเลส และขันธ์ ๕
ไม่มีอะไรเหลืออยู่แล้ว

๒.  อนิมิตตนิพพาน  หมายความว่า  ความเป็นอยู่ของพระนิพพานนั้น  ไม่มีนิมิต  เครื่องหมาย
รูปร่างสันฐาน  สีสัน  วรรณะอย่างใดเลย

๓.  อัปปณิหิตนิพพาน หมายความว่า ความเป็นอยู่ของพระนิพพานนั้น ไม่มีอารมณ์ที่น่าปรารถนา
ด้วยโลภะ  และไม่มีตัณหาที่เป็นตัวต้องการอยู่ในนิพพานนั้น
---------------------------------

กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
